ښاغلی نورالحق یوسفی د مرکزی سویل لویدیځ زون د نوی ریس په توګه په کار پیل وکړ! نن سه شنبه د روان ۱۴۴۴سپوږمیز کال د ذوالقعده الحرام د میاشتې په ۱۷مه نېټه چې د ۱۴۰۲ لمریزکال د غبرګولی له ۱۶مې نېټې سره سمون لری د افغانی سرې میاشتې ټولنې د مقام له هدایت سره سم ښاغلی نورالحق یوسفی د مرکزی سویل لویدیځ زون د نوی ریس په توګه د یاد زون له ټولو کارکونکو سره د تعارفی ناستې په ترڅ کې عملا په کار پیل وکړ. یاده ناسته د کلام الهی د مبارکو ایاتونو تلاوت سره د قاری شریف الله شهید زاده له لوری پیل شوه ورپسې د زون اړوندو کارکونکو په خپل وار سره ځانونه معرفی کړل . د ناستې پر دوام د مرکزی سویل لویدیځ زون رییس ښاغلی نورالحق یوسفی ټولو کارکوونکو ته د ښه راغلاست ترڅنګ خپله ګمارنه د مقام د هدایت په اساس وبلله او زیاته یې کړه چې تغیر او تبدیل په هره اداره کې یو بنسټیز اصل ده زه له پاکه شکر ګزار یم چې د بشری سرچینو په ریاست کې مې د دندې پر مهال له هیڅ نوع زیار او کوښښ څخه سپما نده کړې او د زون د رییس په توګه نوې دنده خپل ځان ته امتیاز نه بلکه یو امانت او مسولیت بولم او د سرې میاشتې له رهبرۍ څخه د نوې دندې د اعتماد په مقابل کې مننه کوم او ډاډ ورکوم چې له پخوا څخه به په پیاوړې ارادې د زون او اړوندو نمایندګیو چارې په بشپړه امانت دارۍ او صداقت سره پر مخ بیایم . نوموړی د زون پخوانی رییس ښاغلی مولوی الیاس خیل ناصری او ټولو کارکوونکو کړنې او خدمات چې د زون لپاره یې سرته رسولی وستایل او زیاته یې کړه چې دا خدمات به لا بیاوړی کړو. ښاغلی یوسفی ټولو کارکوونکو ته ډاډ ورکړ چې خپلو کړنو ته د دندو د لایحې سره سم دوام ورکړۍ او هرنوع همکارۍ ته چې اړتیا وی په مشترک ډول به یې سرته رسوو تر څو وکولای شو د خپل ادارې اهداف په لاس راوړو . همدا ارز ښاغلی یوسفی د بیلابیلو برخو کارکونکو په ځانګړې توګه د حوادثو مدیریت، لوژستیک مدیریت ،انجینرۍ او مالی مدیریت کارکوونکو ته سپارښتنه وکړه چې تر دم ګړۍ ټولې اړوندې چارې بشپړې کړی او نوی کار ته چمتو وسی ځکه چې مرکزی سویل لویدیځ زون اړوند ولایتونو چارې بشپړې ندی او په دوامداره توګه اکمال او بشپړوالی ته له پخوا زیاته اړتیا لری پس هیله کوم چې یو بل ته د ورورۍ لاس ورکړو او په مشترکه توګه هیواد والو ته د خدمت جوګه شو. ورپسې د زون عملیاتی آمر ښاغلی مولوی رحمت الله رحمانی د ټولو کارکوونکو په استازولۍ ښاغلی یوسفی صاحب ته ښه راغلاست او وایه او ډاډ یې ورکړ چې ستاسې راتګ په نیک فال نیسو او هره څانګه به په خپله برخه کې په پوره اخلاص او صداقت سره اړوندې چارې پر مخ بیایی . د یادونې وړ ده چې ښاغلی نورالحق یوسفی د ښاغلی مولوی الیاس خیل ناصری په عوض د بشری سرچینو له ریاست څخه د مرکزی سویل لویدیځ زون د رییس په توګه د افغانی سرې میاشتې ټولنې د مقام د هدایت سره سم تعین شوی او ښاغلی ناصری د مرستونونو ریاست کې د رییس په توګه تعین شویده. 08:48 PM 08:50 PM